Туризам у Шпанији
Туризам у Шпанији даје велики допринос националном економском животу, доприносећи са око 11% од укупног БДП-а. Још од 1960-их и 1970-их година, та земља је била популарна дестинација за летовање, посебно са великим бројем туриста из Велике Британије, Француске, Немачке, Италије и Бенелукса, па је због тога Шпанија по посећености друга туристичка дестинација у свету.
 
У 2016. години Шпанија је била најпосећенија земља на свету, где је боравило 75,3 милиона туриста, чиме је четврту годину за редом постављен рекорд у броју посета.

Број посета

Летовалишта и плаже 
Ова врста туризма се прва развила у Шпанији, а данас даје највише приходе за шпанску економију. Блага клима током целе године и велике пешчане плаже које се простиру дуж Медитерана и Атлантског океана, као и од своја два архипелага (Балеарска и Канарска острва) највише привлаче туристе из северне Европе већ дужи низ година.

Културни и пословни туризам 
Шпанија има велики број историјских градова. Главне дестинације за летовање су два највећа града Мадрид и Барселона, који су уједно и једне од водећих дестинација у Европи. Оба нуде велики број атракција и њихов значај у привреди, образовању, забави, медијима, моди, науци, спорту и уметности доприносе њиховом статусу. Тринаест шпанских градова су проглашени светском културном баштином од стране Унеска, а то су: Алкала де Енарес, Авила, Касерес, Кордоба, Куенка, Ибиза, Мерида, Саламанка, Сан Кристобал де ла Лагуна, Сантијаго де Компостела, Сеговија, Тарагона и Толедо.

Зимски туризам 
Шпанија је углавном планинска земља, са добро познатим скијалиштима која се налазе у северном делу земље где се пружа планински венац Пиринеја. Највећим делом, главни гребен Пиринеја формира огроман размак између Француске и Шпаније, а између њих се налази мала земља по имену Андора.
 
Невада у Шпанији је популарна туристичка дестинација, јер њени високи врхови чине скијање могућим у једном од највиших скијалишта на југу Европе, у овом подручју дуж Средоземног мора, који је иначе познат по својим високим температурама и великом броју сунчаних сати. У његовом подножју налази се град Гранада, а мало даље Алмерија и Малага.

Ноћни живот у Шпанији 
Ноћни живот у Шпанији је веома атрактиван за све туристе и становнике. Земља је позната по неким од најбољих ноћних провода на свету. Велики градови попут Мадрида и Барселоне су фаворити са великим и популарним дискотекама. Популарне су и друге дестинације, попут Балеарских острва, Менорке, Ибизе и Форментере, јер су погодни за одмор и забаву. Ове локације су посебно привлачне за туристе из Немачке, Ирске, Пољске, као и за оне из скандинавских земаља и Велике Британије.

Религија 
Неке од најсветијих места за Католичке цркве у Шпанији су: град Сантијаго де Компостела у Галицији (севрозападна Шпанија), треће најсветије место после Ватикана и Јерусалима. Ова места привлаче ходочаснике и туристе из целог света. Религија је такође пронашла уметнички израз кроз популарне Семана процесије, које постају важне у скоро сваком граду.

Фестивали 
Карневали су такође популарни широм Шпаније, посебно на Канарским острвима и у Кадизу. Постоје филмски фестивали широм земље, најпрепознатљивији је онај у Сан Себастијану, затим Фестивал шпанског филма у Малаги, затим Филмски фестивал у Ваљалоиду, као и Ситгест филмски фестивал који је препознатљив по томе што је специјализован само за филмове из области научне фантастике и хорора.

Референце

Литература